b"\n_START_ARTICLE_\nPere d'Urtx\n_START_SECTION_\nBiografia\n_START_PARAGRAPH_\nFou fill del noble Galceran d'Urtx i de Blanca, senyora de Mataplana, ardiaca de Prats quan es produ\xc3\xad la vacant de la seu episcopal. _NEWLINE_Fou escollit bisbe d'Urgell el 3 de novembre de 1269, festa de Sant Ermengol. Va assistir als concilis provincials de 1274, 1279 i 1292. _NEWLINE_Com a bisbe d'Urgell, es va preocupar per la vida dels canonges de la ciutat i va donar facilitats als seus membres per cursar estudis universitaris. Tamb\xc3\xa9 va dur a terme obres de restauraci\xc3\xb3 i conservaci\xc3\xb3 de la catedral i el seu entorn, com el claustre. Destaca tamb\xc3\xa9 en el seu paper, l'augment de patrimoni del bisbat en donacions i compra-vendes. Amb el temps, obtingu\xc3\xa9 el favor i el reconeixement del rei i del compte d'Urgell, els quals li atorgaren alguns privilegis. Per\xc3\xb2 el que fa a les seves relacions amb el comte de Foix, Roger Bernat III, hi va haver fortes tensions i al final, la guerra. _NEWLINE_Aix\xc3\xad doncs, l'any 1277, el comte de Foix, Roger Bernat III, pren el castell del Pla de Sant Tirs  amb un ex\xc3\xa8rcit de mil cavallers i deu mil soldats i ambiciona en prendre la capital, la Seu d'Urgell. Tanmateix abans que pogu\xc3\xa9s fer cap pas m\xc3\xa9s, el bisbe, pact\xc3\xa0 la pau. Tamb\xc3\xa9 en destaca les destrosses que caus\xc3\xa0, en aquest sentit, el papa Nicolau III l'any 1278, s'adre\xc3\xa7a a l'arquebisbe de Tarragona, per tal que s'inform\xc3\xa9s de les destruccions i profanacions sacr\xc3\xadlegues que el comte de Foix havia fet a les esgl\xc3\xa9sies d'Al\xc3\xa0s, Orted\xc3\xb3, el Ges i Vilva. Al final i com a resultat de tal viol\xc3\xa8ncia, les dues part, firmaren la pau a Lleida el 8 de setembre de 1278, que fou el fam\xc3\xb3s segon pareatge que fou signat el 6 de desembre de 1288 diferencia del primer, va esclarir alguns punts de conflicte. Tamb\xc3\xa9 i despr\xc3\xa9s d'anys de guerra pos\xc3\xa0 la pau definitiva entre les dues parts. Amb aquest acord, Andorra passa a \xc3\xa9sser una entitat pr\xc3\xb2pia amb dos co-senyors, que donaren al llarg de la hist\xc3\xb2ria una estabilitat pol\xc3\xadtica i un regim \xc3\xbanic a Andorra. L'any 1280 conced\xc3\xad un privilegi als homes de les Valls d'Andorra per a poder empriuar a Vallcivera._NEWLINE_Pere d'Urtx va fer testament el 12 de gener de 1293, trobant-se ja malalt. Segurament va morir poc temps despr\xc3\xa9s. Fou enterrat a la catedral, on es conserv\xc3\xa0 molt temps el seu sarc\xc3\xb2fac, amb unes pintures atribu\xc3\xafdes a Arnau Pintor."